***Уруок темата:*  Олохтоох көтөрдөр набросоктарын уруьуйдааһын**.

***3 кылаастарга уруьуй уруогун технологическай картата***

 ***Горнай улууһун Бэрдьигэстээх Сэмэн Данилов аатынан орто оскуола уруһуйга учуутала Яковлева Нюргустана Анатольевна***

|  |  |
| --- | --- |
| **Уруок тиибэ** |  **Саҥа билиини иҥэринии** |
| **Уруок сыала** | ***Билии:*** Көтөрдөр араастарын билиьиннэрии. О5олор билиилэрин хаҥатыы***Сайыннарыы:*** Натураттан олохтоон көтөрдөр набросоктарын уруьуйдааьын. О5олор уруьуйдуур дьо5урдарын сайыннарыы***Иитии:*** Көтөрдөрү харыстааьын, сиэрдээх буолуу. |
|  | **Үөрэх сатабылларын сайыннарыы түмугэ:** |
| **Билэр – көрөр сатабыл:** | - натураттан олохтоон көтөрдөр набросоктарын уруьуйдааьын.- харандааьынан улэлииргэ сүрүн ньыма штрихтааһыҥҥа сатабыл  |
| **Бэйэни салайынар-дьаьанар сатабыл:** | - соругу таба туруорунуу, сатаан былааннаныы;- уруьуйдаан холонуу, алҕаьы көннөрүнүү. - бэйэни салайынарга, сыаналанарга үөрэнии |
| **Бодоруьар сатабыл:** | - кэпсэтиигэ кыттыьыы - бэйэ бэйэни истэргэ үөрэнии;- санааны этинии; |
| **Уруокка туттуллар тэриллэр:** | Оҕолорго; альбом, харандаастар - ТМ, 2М, сотор ластик.Учууталга: компьютер, проектор, кетердер араастарын туьунан көрдөрөр презентация, чыычаахтар саҥалара, уруьуйдаммыт набросоктар, боппуруостаах карточкалар, чуучула (хаххан, куртуйах, туруйа) |
| **Уруок хаамыыта** |
| **Уруок****үктэллэрэ** | **Бириэмэтэ** | **Үлэ көруҥнэрэ** | **Учуутал үлэтэ** | **О5о үлэтэ** | **Күүтүллэр түмүктэр** |
| **Тэрээьин чааьа** | 2 мүн | Киирии тыл.О5олор уруокка бэлэмнэрин керүү.Кетердер саналара иьиллэр | -Үтүө күнүнэн о5олор!- Уруьуй уруогар төһө бэлэмнээх кэллибит? - Көрөрбүт курдук кылааспытыгар саха сиригэр баар көтөрдөр чуучулалара; хаххан, куртуйах, туруйа кэккэлэһэн тураллар. Ол аата бүгүҥҥү темабыт “Олохтоох көтөрдөрү көрөн олорон (барыллаан) набросоктарын уруьуйдааһын”буолуоҕа. Ол иннинэ сахабыт сирин көтөрдөрүн туьунан төһө билэҕитий? Кэпсэтиэ5иҥ, таабырынна таайсыаҕыҥ | Уруьуй уруогар бэлэмнэрин көрүнэллэр? (альбом, харандаастар- ТМ, 2М, сотор ластик)Учууталы болҕойон истэллэр | Уруһуйдуурга харандаастар араастаахтарын билэллэр |
| **Таабырын****нары****таайыы** | 3 мүн | О5олор бол5омтолорун тардыы | 1) Хара5ынан сүдү улахан, хараҥа буолла5ына харахтанар, сырдыкка сынньанар баар үһү?2) Ууга умсар да, кураанах тахсар баар үһү? 3)Тайҕа ортотугар биир киьи сугэтэ күн аайы тыаьыыр үһү? 4) Хаҥыл тойон уола хараҕа хааннаах үһү ? 5)Халлааҥҥа кугас былаат тэлээрэр үһү.Маладьыастар таабырыннары үчүгэйдик таайдыгыт. | Таабырыннары таайаллар;-мэччиргэ-кус-тонсо5ой-улар-элиэ | Сэргэхсийэн таабырыннары таайан көтөрдөр туһунан кэпсэтиигэ киирэллэр |
| **Саҥа билиини иҥэринии** | 5 мүн | Көтөрдөр араастарыгар бэсиэдэ.  | Сахабыт сирэ элбэх көтөрдөөх. Ол курдук көтөрдөрү 4 керүҥҥэ араарыахха сөп. (экраҥҥа презентация көстөр)1***)Тыа көтөрдөрө*** Кинилэр тыаҕа олороллорун иьин тыа көтөрдөрө диэн ааттыыбыт. Үгүстэрэ от- мас туораахтарынан, онтон сиэмэх көтөрдөрө бултаан аьылыктаналлар. Кинилэр сытыы токур тыҥырахтаах буолаллар, кылгас моойдоохтор.2) ***Уу көтөрдөрө:*** хайдах көруҥнээхтэрий? Уьун моойдоохтор, тарбахтарын быыстарыгар битиликтээхтэр, ол кинилэр ууга усталларыгар, умсалларыгар аналлаах.3) ***Бадараан көтөрдөрө :***  Уьун тумустаахтар, уьун моойдоохтор, синньигэс атахтаахтар Бадарааҥҥа үөскүүр үөннэринэн, үүнээйилэринэн аьылыктаналлар4)***Чыычаахтар:*** чыычаахтар туора5ынан үерүнэн-кейүүрүнэн аьылыктаналлар. Кинилэр атын көтөрдөртөн уратылара диэн кыракый быһыылаахтар, кэрэ ырыаларынан айылҕаны киэргэтэллэр. | Көтөрдөр ааттарын көрөн ааҕаллар**Тыа көтөрдөрө;** улар, куртуйах,хаххан,мэкчиргэтоҥсо5ой,хотой,элиэ,кэҕэ,мохсо5ол**Уу көтөрдөрө;** куба, умсаах, тыыйаах, туотаайы,анды, хаас, куо5ас, көҕөн, судьу, ээбиллэ.**Бадараан көтөрдөрө;** аныр,туруйа, кыталык, дьиэрэн, үгүрүө, кура5аччы, лоокуут, бараах**Чыычаахтар;**туллук, күөрэгэй, сылгы чыычааҕа, ымыы, татыйык, чооруос, талах чыычааҕа, ынах чыычааҕа | Көтөрдөр араастаах буолалларын, ураты көстүүлээх буолалларын, ханна олороллорун туһунан билэллэр. |
| **Ыйытыы****ларга эппиэттээ****ьин** | 5 мүн | Карточка-нан үерэнээччилэри кытта үлэ | Ыйытыылардаах чыычаах формаларынан кырыллыбыт карточкалары туҥэтэбин. Паарта5а 2-3 буолан олорон толкуйдуубут. Аа5ыҥ уонна эппиэттииргэ бэлэмнэниҥ1) Көтөрдөр туох туьалаахтарый?2) Сиэмэх көтөрдөрү билэҕит дуо? Аттаталааҥ.3)Кыьын ханнык көтөрдөр кыстыылларый?4)Туллуктар дьыл ханнык бириэмэтигэр кэлэллэрий?5)Дьиэ көтөрдөрүн ааттаталааҥ:6)Саас бастакыннан ханнык көтөрдөр кэлэллэрий?7) Кыыдаан тымныытыттан харыстаан көтөрдөргө хайдах көмөлөьүөххэ себүй? | Бөлөҕунэн үлэ**1. Көтөрдөр айылҕаҕа улахан оруоллаахтар:**а) үеннэри кейүүрдэри, кэрбээччилэри сииллэр. б) Атын харамайдарга аьылык буолаллар в)Көтөрдөр сиэмэни тар5аталлар**.****2.Сиэмэх көтөрдөр;** мэкчиргэ, хаххан, хотой, кырбый, улардьыт, элиэ, хаар, эбэ, **3.Кыстыыр көтөрдөр;** Суор, куртуйах, улар, бочугурас, хаххан, тоҥсоҕой, киргил, кукаакы, барабыай, талах чыычааҕа.**4)Туллуктар** саас хаар ууллуута уонна күьүн сана хаар түьүүтэ.**5) Дьиэ кетердере**; куурусса,ин- дюк, попугай, хаас, иитиэх кус**6)Саас бастакыннан** туллуктар, тураахтар кэлэллэр.**7)** **Кыыдаан тымныыттан харыстаан** көтөрдөргө уйа тутуохха сөп, ас кутар остолбуойдары оҥоруохха. Көтөрдөр тымныыга аьылыгы булуналлара ыарахан |
| **Уруьуй тематын билиьиннэ****рии** | 10 мүн | Набросок туьунан быьаарыы | Оҕолорго көрдөрөргө уруьуйдаан а5албыт набросоктарбын көрдөрөбүт, быьаарабыт.**Набросок диэн – олус тургэнник, барыллаан көрөн, уобсай тутулу, көстүүтү, чэпчикитик уруьуйдааьын буолар.**Набросогы мелкинан, харандааьынан, пастелинан, (уголь) чо5унан, сангинанан оҥоруохха сөп.Түргэнэ 4 -5 мүнүүтэ.Худуоьунньуктар улахан хартыынаны уруьуйдуохтарын иннинэ элбэхтик идеяларын набросоктаан, эскизтаан баран сөпсөстө диэтэхтэринэ биирдэ таһаараллар. Эскиз уонна набросок уратылаахтар. Эскиз чопчулаан түргэнник уруьуйданар улахан даҕаны буолуон сөп, хартыына барытын кестүүтэ. Онтон набросок барылаан көрөн, сүрүнүн кыра көстүүнү түргэнник саба быраҕан уруһуйданар.Чуучулаларбытын көрүөххэйин.Бу чуучулалары музей таксидермиһа Степанов Анатолий Маркович оҥорбут. Маннык таксидермитс дьон ураты керүүлээхтэр, айылҕаттан талааннаах буолан олус уустук үлэни сатыыллар. Көтөрдөр хамсаныыларын, майгыларын, анатомияларын таба көрөн, түүтүн тириитин алдьаппакка сэрэнэн оҥорбуттар. Тэтэрээккэ сурунабыт таксидермист – кыыл көтөр чуучулатын оҥорор маастар.Онтон кыылы –көтөрү уруьуйдуур художниктары инники уруоктарга кэпсэппиппит – анималист художниктар (билэр анималист художниктаргытын ааттаталаан)Бүгүн уруокка бу көрөн олорор үс сахабыт сирин олохтоох көтөрдөрүн набросоктарын уруьуйдуохпут: хаххан, куртуйах, туруйа.Натураны көрөн туран бэйэм набросок туьэрэн көрдөрөбүн. Хайдах сүрүнүн уруһуйдуохха сөбүн быһаарабын.1.Көтөрбүт саамай улахан форматын иьин бэлиэтиибит.(сымыыттыны ньолбо5ор төгүрүтэбит)2.Төбөтө төьө тэйиччи буоларын көрөбүт, хайдах быьыылаа5ын оноробут.3.Моойун холбуурга кэтитин, уьунун болҕойобут.4.Тумсун, кынаттарын, атахтарын бэлиэтиибит.4.Өссө эбии көтөр хара5ын, түүтүн шриховкалаан ойуулуубут.Штриховкалаан- хараҥардан - сырдатан, харандааспыт баттааьынын араастаан уларыта тардыалаан тупсарабыт | Набросоктаах хартыыналары ылан көрөллөр. | Карточканан үлэҕэ оҕолор эбии көтөрдөр тустарынан билииылаллар. Көтөрдөрү харыстыырга, сиэрдээх буоларга үөрэнэллэрОҕолор набросок туьунан элбэҕи көрөллөр, үөрэнэллэрТаксидермист диэн кимин, кини үлэтэ хайдаҕын билэллэр.Оҕолор набросок туһунан билэннэр хайдах уруһуйданарын көрөн , бэйэлэрэ уруьуйдуурга холоноллор |
| Кыылы –сүөлү уруьуйдуур художниктары – анималистар диэн ааттыыбыт.Биллэр анималист художниктарбытВасилий Алексеевич Ватагин, Александр Николаевич Формозов, Евгений Иванович Чарушин Оҕолор көтөрдөрүнэн үс сиргэ арахсан олорон набросокоҥорорго бэлэмнэнэллэр. |
| **О5олор уруьуйдуур****Бэриэмэлэрэ** | 15мүн | Көрөн олорон набросоктаан көтөрдөрү уруһуйдааһын  | Уруьуйдуур бириэмэлэригэр музыка тыаьыыр, чыычаахтар саҥалара иһиллэр. | Эрдэ бүппуттэр миэстэлэрин уларытан иһэллэр. | Оҕолор набросок туһунан билэннэр хайдах уруһуйданарын көрөн , бэйэлэрэ уруьуйдуурга холоноллор |
| **Уруок түмүк чааһа** | 5 мүн | О5олор улэлэрин тумуктээьин Билиини чиҥэтии  | Түмүккэ үчүгэй үлэлэри кылаас иннигэр кердеребүт, ырытан кэпсэтэбит. Маладьыастар олус үчүгэйдик улэлээтигит. Бэйэбитин сыаналанан “+” “-/+ “-“ туруорунабыт. Бүгүҥҥү уруокка тугу биллигит? Интириэһиргээтигит? ... кыластык кэпсээн.Салгыы өссө элбэ5и үрдүкү кылаастарга үүрэтиэххит.Кинигэттэн, хаьыаттан аа5ан билиигитин өссө ханатыаххыт. | О5олор улэлэрин дуоска5а а5алан выставкалаан ыйыыллар. | Дьарыкка тугу билбит- тэрин, сатаа-быттарын, этинэллэр. Ким тугу сөбүлээбитин, тугу ыарыр-ҕаппытын этинии. |
| **Дьиэ5э үлэ** |  |  |  Биир дьиэ көтөрүн өйтөн набросок уруьуйдаан а5алабыт.  | Кылааспытыгар “Биһиги доҕотторбут” быыстапканы тэрийиэхпит |

**Мастер класс**

 **Яковлева Нюргустана Анатольевна “КҮӨРЧЭҔИНЭН КҮНДҮЛҮӨХ”** [**https://youtube.com/watch?v=oULVsnA\_jaw&feature=share**](https://youtube.com/watch?v=oULVsnA_jaw&feature=share)